Elena Baltachová

Elena Baltachová (, ; * 14. august 1983, Kyjev, Ukrajina – † 4. máj 2014, Londýn, Spojené kráľovstvohttp://www.handelsblatt.com/tennis-international-tennis-fruehere-profispielerin-baltacha-gestorben/9843508.html) bola britská profesionálna tenistka.

Hrala pravou rukou, bekhendom obojručne. Jej najvyšším umiestnením na rebríčku WTA v dvojhre bolo 49. miesto (13. september 2010) a vo štvorhre 213. miesto (17. október 2005). Na okruhu WTA nevyhrala žiadny turnaj, ale na okruhu ITF zvíťazila v 11 turnajoch vo dvojhre a 4 vo štvorhre. Zomrela na rakovinu vo veku iba 30 rokov.

 Život 
Narodila sa v Kyjeve. Pochádzala zo športovej rodiny. Otec Sergej bol futbalistom, matka Olga reprezentovala Sovietsky zväz v modernom päťboji a sedemboji. Z Kyjeva sa vo veku 6 rokov odsťahovala do anglického Ipswichu, kde otec získal futbalové angažmán, a po jeho ďalšom prestupe sa po roku presunuli do Škótska. Na konci života žila v Londýnskom obvode Enfield a v Ipswichi.

V roku 2001 postúpila do semifinále juniorky Wimbledonu a o rok neskôr vyhrala prvé dva tituly na okruhu ITF (v britskom Felixstowe a v Pamplone) a postúpila do tretieho kola Wimbledonu. Hrala tam na divokú kartu, porazila oi. Amandu Coetzerovú, ale prehrala s Jelenou Lichovcevovou. Pod vedením trénerky a bývalej britskej jednotky Jo Durieovej sa sama stala najlepšou Britkou vo svetovom rebríčku a zostala ňou s krátkymi prestávkami až do roku 2012, kedy ju preskočili mladšie súperky. Už vtedy, v 19 rokoch sa stala aj členkou reprezentačného fedcupového tímu Spojeného kráľovstva, v ktorom zostala až do konca kariéry. Zohrala v ňom celkom 28 dvojhier a 21 štvorhier.

Jej vzostup ale zastavili zdravotné ťažkosti. Pôvodne tajomná náchylnosť na choroby nakoniec bola vysvetlená chronickou chorobou pečene (primárna sklerotizujúca cholangitída), ktorá znižovala schopnosti jej imunitného systému a ktorá je spojená so zvýšeným rizikom vzniku rakoviny pečene.

Zdravotné problémy zasiahli aj jej kariéru. Medzi výsledky v ďalších rokoch vynikol postup do tretieho kola na Australian Open 2005, do ktorého prešla až z kvalifikácie. Vyhrala niekoľko ďalších turnajov ITF, najmä trikrát v rokoch 2010, 2011 a 2013 zvíťazila na kvalitnom AEGON Championships v Nottinghame, ale na okruhu WTA nikdy nehrala ani finále.

Do prvej stovky svetového rebríčka sa aj preto presadila až v roku 2009 a o rok neskôr dosiahla svoj vrchol, keď sa posunula až na 49. miesto. V rokoch 2009 až 2012 bola najlepšou Britkou vo svetovom rebríčku nepretržitých 132 týždňov v rade. Napriek zdravotným ťažkostiam, ktoré okrem choroby zahŕňali aj zranenia, nevynechala možnosť štartovať na Letných olympijských hrách v Londýne, kde porazila Maďarku Ágnes Szávayovú, než prehrala v druhom kole s Anou Ivanovičovpu, hneď potom.

 Život po konci kariéry 
V novembri 2013 ukončila kariéru a oznámila, že sa bude venovať práci trénerky v novej akadémii, ktorú v Ipswichi založila so svojím dlhoročným trénerom Ninom Severinom. V decembri 2013 sa Severino stal jej manželom.

V januári 2014 jej ale lekári diagnostikovali rakovinu pečene, na ktorú 4. mája zomrela. Jej pamiatku uctili mnohé tenisové osobnosti, vrátane piatich desiatok tenistov, ktorí si ju uctili minútou ticha na tenisovom turnaji v Madride. Tenisový korešpondent BBC Russell Fuller pri tejto príležitosti pripomenul, že práve jej výsledky ukázali cestu nádejným Britkám, ako Laure Robsonovej alebo Heather Watsonovej.

 Finálové účasti na turnajoch WTA (0) 
Žiadneho finále na WTA sa nezúčastnila.

 Víťazstvo na okruhu ITF (15) 

 Dvojhra (11) 
Č.DátumTurnajDotáciePlochaSúperka vo fináleVýsledok 1. 14. júl 2002  Felixstowe 25 000 $ Tráva  Kelly Ligganová 4 : 6, 6 : 2, 6 : 3 2. 28. júl 2002  Pamplona 25 000 $ Tvrdý (h)  Virginie Pichetová 6 : 2, 6 : 1 3. 16. október 2005  Jersey 25 000 $ Tvrdý (h)  Daniela Kixová 6 : 4, 6 : 4 4. 30. marec 2008  Jersey 25 000 $ Tvrdý (h)  Ana Vrljićová 6 : 1, 6 : 3 5. 6. apríl 2008  Torhout 75 000 $ Tvrdý (h)  Iveta Benešová 6 : 7 (5 : 7), 6 : 1, 6 : 4 6. 26. apríl 2009  Changwon 25 000 $ Tvrdý  Džunri Namigatová 6 : 3, 6 : 1 7. 26. september 2009  Shrewsbury 75 000 $ Tvrdý (h)  Katie O’Brienová 6 : 3, 4 : 6, 6 : 3 8. 14. február 2010  Midland 100 000 $ Tvrdý (h)  Lucie Hradecká 5 : 7, 6 : 2, 6 : 3 9. 31. máj 2010  Nottingham 50 000 $ Tráva  Carly Gulliksonová 6 : 2, 6 : 2 10. 6. jún 2011  Nottingham 100 000 $ Tráva  Petra Cetkovsá 7 : 5, 6 : 3 11. 10. jún 2013  Nottingham 50 000 $ Tráva  Tadeja Majerićová 7 : 5, 7 : 6 (9 : 7)

 Štvorhra (4) 
Č.DátumTurnajDotáciePlochaPartnerkaSúperky vo fináleVýsledok 1. 21. júl 2002  Valladolid 25 000 $ Tvrdý  Natacha Madriantefyová  Leanne Bakerová Manisha Malhotrová 6 : 2, 6 : 3 2. 28. júl 2002  Pamplona 25 000 $ Tvrdý (h)  Kelly Ligganová  Yvonne Doyleová Susanne Triková 6 : 7 (6 : 8), 7 : 6 (7 : 1), 6 : 3 3. 17. október 2004  Sunderland 25 000 $ Tvrdý (h)  Jane O'Donoghueová  Eva Fislová Stanislava Hrozenská 6 : 1, 4 : 6, 6 : 2 4. 25. september 2005  Glasgow 25 000 $ Tvrdý (h)  Margit Rüütelová  Anne Keothavongová Karen Patersonová 6 : 3, 6 : 7 (2 : 7), 6 : 2

 Fed Cup 
Elena Baltachová sa zúčastnila 39 zápasov vo Fed Cupe za tím Spojeného kráľovstva s bilanciou 19 : 9 vo dvojhre a 14 : 7 vo štvorhre.

 Pozícia v rebríčku WTA na konci sezóny 

 Dvojhra 
Rok 1999 2000 2001 2002 2003 2004 2005 2006 2007 2008 2009 2010 2011 2012 2013 Poradie 880.  397.  248.  157.  373.  202.  122.  347.  187.  136.  89.  55.  50.  172.  220.

 Štvorhra 
Rok 2001 2002 2003 2004 2005 2006 2007 2008 2009 Poradie 401.  262.  490.  355.  246.  508.  365.  961.  648.

 Referencie 

 Iné projekty 

 Externé odkazy 

Kategória:Britskí tenisti
Kategória:Britskí olympionici
Kategória:Britské osobnosti ukrajinského pôvodu
Kategória:Úmrtia na rakovinu pečene
Kategória:Osobnosti z Kyjeva
Kategória:Tenisti na Letných olympijských hrách 2012